Eleonora di Toledo

Eleonora di Toledo (1519–1562), e spagnoleg Leonor Álvarez de Toledo, anvet ivez a-wechoù Eleonora da Toledo, merc'h da b-Pedro Alvarez de Toledo, markiz Villafranca ha besroue Naplez, a zimezas da g-Cosimo Iañ de' Medici hag a voe dugez Firenze.

Eurediñ a reas Eleonora da g-Cosimo Iañ de' Medici e 1539, pa oa en he 17 vloaz. Edo Cosimo o klask ur bried d'e sikour da greñvaat e bouez politikel. He c'havout a reas gant merc'h nemeti besroue Naplez, eus un tiegezh pinvidik evel ar mor hag he zad unan eus an dud pouezusañ a oa en Itala d'ar poent. Gant an dimeziñ-se e teue en tiegezh Medici ar gwad uhel a vanke c'hoazh evit bezañ a live gant roueed Europa, hag ouzhpenn liammoù gant kurunenn Spagn, a dennfe he soudarded eus e zouaroù.

Ouzhpenn da se eo brudet Eleonora evel unan eus kaerañ merc'hed hec'h amzer: meleganez he daoulagad glas, he dremm un hirgelc'h disi, dous hec'h enebañs ha meurdez enni... Hoalusañ gwreg an tiegezh abaoe Lucrezia Tornabuoni.

Gant he zad e voe kaset da Firenze da lidañ an eured. Eno en em gavas gant danvez he fried, en e ugent vloaz, evit ar wech kentañ e villa di Poggio a Caiano. Graet e voe an eured war an ton bras en iliz Santa Maria Novella, ha fest a voe war-lerc'h.

 He bugale 
A-raok-se e oa bet lignez Medici e dañjer da vont da get. Pa oa bet roet ur pennhêr, hag un dornad hêred all, d'he fried, ha merc'hed a roje tro da ober dimezioù talvoudus gant tiegezhioù bras eus Italia pe broioù all, e voe digoret ur marevezh a beoc'h hag a stabilded e dugelezh Toskana. Daou eus he mibien, Francesco ha Ferdinando, a renas evel Duked.

Unnek bugel o doe Cosimo hag Eleonora, ha pemp mab (Francesco, Giovanni, Garzia, Ferdinando, ha Pietro) ha ne varvjont ket en-bugale. Da neuze, abalamour d'an dorzhellegezh a veze o ren e Firenze, ez ae tud uhel kêr d'ober chomadennoù war an aod, met eno e oa un dañjer all, hini ar malaria. Evel-se e varvas Maria, Giovanni ha Garzia. Tri a varvas en-bihanik. Francesco, Dug-meur Toskana, ha Lucrezia a varvas, e barr o brud, gant ar c'hontamm moarvat (a zo bet prouet evit Francesco e dibenn ar bloaz 2006. Isabella a voe krouget gant he gwaz. Pietro, a lazhas e wreg, n'en doe ken bugale nemet besterd. N'eus nemet war anv Ferdinando, Dug-meur Toskana, ne deuas ket brud fall.

SkeudennAnvGanetMarvetOad an den pa varvasPenaos e varvas50pxMaria3 Ebrel 154019 Du 155717Marvet gant ar malaria50pxFrancesco I25 Meurzh 154119 Here 158746Eurediñ a reas da Janed Aostria ha war-lerc'h da Bianca Cappello.50pxIsabella 31 Eost 154215 Gouhere 157634Krouget e voe gant he fried, Paolo Giordano Orsini50pxGiovanni29 Gwengolo 154320 Du 156219Kardinal, marvet gant ar malaria50pxLucrezia 14 a viz C'hwevrer154521 a viz Ebrel156116Dimezet da Alfonso II d'Este, dug Ferrara, krediñ a c'haller e voe kontammet gant he fried 50pxPietro (Pedricco)10 a viz Eost 15469 a viz Mezheven 154710 miz50pxGarzia5 a viz Gouhere 154712 a viz Kerzu156215Marvet gant ar malaria50pxAntonio1añ a viz Gouhere 15481548050pxFerdinando30 a viz Gouhere 154917 a viz C'hwevrer 160960Già cardinale, dimezet da Cristina di Lorena50pxAnna10 a viz Meurzh 15536 a viz Eost 1553Tost da 5 miz50pxPietro3 a viz Mezheven 155425 a viz Ebrel 160450Dimeziñ a reas da Dianora di Toledo hag he lazhañ a reas en abeg d'hec'h avoultriezh ; addimeziñ a reas e 1593 da Beatriz de Meneses

Poltred
Ur poltred all zo anezhi diwar zorn Bronzino: Eleonora Toledo hag he mab‎. 

Rummad:Tiegezh Medici
Rummad:Rouantelezh Naplez
Rummad:Ganedigezhioù 1519
Rummad:Marvioù 1562